Todas as claves da última selectividade – Para estudar Lugo
Todas as claves da última selectividade
Seguro que xa o sabes pero estás a piques de facer historia. Es o último elo da cadea que foron construíndo durante 40 anos centos de miles de persoas coma ti. Nunha semana comeza unha cita que pasará aos anais: ¡a última selectividade da historia!
Pero ti preocúpate do que tes por diante que nós te poñemos a man os principais datos que debes saber sobre a realización da selectividade.
O cando: as principais datas
Seguro que desde hai meses tes marcado no calendario os días 8, 9 e 10 de xuño, a que si? Son as datas en que terán lugar os diferentes exercicios. Con todo, deixámoste outras datas que debes ter en conta:
O día 17 de xuño, a partir das 20:00 horas, publícanse as cualificacións provisionais na páxina da CIUG e nos diferentes centros de ensino.
Se non concordas coa puntuación, poderás solicitar unha segunda corrección e outras reclamacións durante os días 18 e 21 de xuño.
A partir das 13:00 horas do 23 de xuño, publicaranse as cualificacións da PAU despois da resolucións das reclamacións.
Aínda terás un prazo máis para solicitar a revisión da segunda corrección, que se estenderá do 27 ao 29 de xuño
Por último, o 30 de xuño, resolveranse estas solicitudes de revisión da segunda corrección
O onde: os lugares
Os lugares de realización das PAU na provincia de Lugo son tres:
A Comisión Delegada número 12 terá sede na Escola Universitaria de Estudos Empresariais (Avenida de Afonso X s/n).
A Comisión Delegada número 13 estará na Facultade de Humanidades (Campus Universitario sen número)
Por último, a Comisión Delegada número 14 está localizada no IES Vilar Ponte (Rúa Antonio Ledesma número 56, Viveiro).
Nesta ligazón poderás consultar en que comisión está ubicada o teu centro de ensino. Oxalá teñamos a sorte de coñecerte :)!
O como: horarios das probas
As probas terán lugar, como comentamos anteriormente, os días 8, 9 e 10 de xuño, co seguinte horario. Mércores 8 de xuño. Primeira parte da proba
10,00 h Lingua Castelá e Literatura
12,15 h Historia de España / Historia da Filosofía
13,45 h Fin sesión
16,00 h Lingua Galega e Literatura
17,30 h Descanso
18,15 h Lingua Estranxeira
19,45 h Fin sesión
Xoves 9 de xuño. Segunda parte da proba
9:00 h Matemáticas II / Grego II / Técnicas de Expresión Gráfico-Plástica
10,30 h Descanso
11,15 h Ciencias da Terra e Ambientais / Literatura Universal / Deseño
13,30 h Química / Latín II / Debuxo Artístico II
15,00 h Fin sesión
16,30 h Bioloxía / Historia da Arte
18,00 h Descanso
18,45 h Electrotecnia / Matemáticas Aplicadas ás Ciencias Sociais / Artes Escénicas
20,15 h Fin sesión
Venres 10 de xuño.
9,00 h Física / Xeografía / Análise Musical II
11,15 h Tecnoloxía Industrial II / Economía da Empresa
13,30 h Debuxo Técnico II / Historia da Música e da Danza
Precisas algún consello?
Temos a certeza de que estes son días de moitos nervios, mais tamén estamos seguros de que, se o propós, todo vai saír ben. Durante os últimos meses fuches preparando esta cita e tiveches a axuda de moitos e bos profesionais como son os teus docentes.
Con todo, se o precisas, poñemos á túa disposición estes 5 consellos para afrontar a selectividade con éxito. Agardamos que che poidan axudar e moita sorte!
TAGS:campus de lugocampus terracigpaupau galiciaselectividadeusc
Previous 5 motivos polos que deberías estudar un dobre grao
Next Queremos que formes parte de Lugo. Volve Para estudar, Lugo!